అవంతిక మోహన్

ప్రియాంక మోహన్, ఆమె అవంతిక మోహన్ పేరుతో బాగా ప్రసిద్ధి చెందిన ఒక భారతీయ నటి, మోడల్. ఆమె యక్షి – ఫెయిత్‌ఫులీ యువర్స్‌(2012)తో తన చలనచిత్ర రంగ ప్రవేశం చేసింది. ఆ తరువాత టెలివిజన్ సిరీస్ ఆత్మసఖి ద్వారా కూడా ప్రజాదరణ పొందింది.

 ప్రారంభ జీవితం 
అవంతిక మోహన్ దుబాయ్‌లో పుట్టి పెరిగింది. ఆమె తల్లిదండ్రులు కాలికట్‌కు చెందినవారు. ఆమె మోడలింగ్ వృత్తిని చేసట్టడానికి కేరళకు వచ్చింది. మిస్ మలబార్ 2011 టైటిల్, మిస్ పర్ఫెక్ట్ 2010 అనే ఉపశీర్షికను కూడా ఆమె గెలుచుకుంది. ఆమె ఒక నృత్యకారిణి, దాని కోసం శిక్షణ తీసుకుంది. అందాల పోటీని గెలుచుకున్న తర్వాత, ఆమె నటన ఆఫర్లను అందుకోవడం ప్రారంభించింది, దాంతో చిత్ర పరిశ్రమలోకి ప్రవేశించాలని నిర్ణయించుకుంది.

 కెరీర్ 

 సినిమాలు 
అభిరామ్ సురేష్ ఉన్నితాన్ దర్శకత్వం వహించిన 2012 ప్రయోగాత్మక చిత్రం యక్షి – ఫెయిత్‌ఫుల్ యువర్స్‌లో ఆమె తన అరంగేట్రం చేసింది, ఇందులో కొత్తవారందరూ ప్రధాన పాత్రల్లో నటించారు. ఈ చిత్రంలో అవంతిక నాగయక్షి అనే టైటిల్ క్యారెక్టర్‌ను పోషించింది. 2013లో, ఆమె మలయాళ హాస్య చిత్రం మిస్టర్ బీన్-ది లాఫ్ రైట్‌లో నటించింది, ఆ తర్వాత ఆమె నీలాకాశం పచ్చకడల్ చువన్నా భూమిలో చేసింది. ఆమె తర్వాత క్రొకడైల్ లవ్ స్టోరీలో ప్రధాన పాత్ర పోషించింది. ఆమె హారర్ చిత్రం ఆలమరం (2014)తో తమిళ చలనచిత్ర రంగ ప్రవేశం చేసింది. ఆమె మొదటి తెలుగు చిత్రం ఉందిలే మంచి కాలం ముందు ముందునా (2014), అదే సంవత్సరం దర్శకుడు శ్యామ్ మోహన్ రూపొందించిన థ్రిల్లర్ 8:20 విడుదలయ్యాయి. సినిమా బాగా ఆడడంతో పాటు ఆమె నటనకు విమర్శకుల ప్రశంసలు అందుకుంది. ఆమె ఒరియా చిత్రం మలే బరువా మున్నా అనే చిత్రానికి సంతకం చేసింది. సమగ్ర గణేష్ దర్శకత్వం వహించిన హిందీ చిత్రం నిజమైన కథ ఆధారంగా రూపొందించబడింది. అళగు రాజ్ దర్శకత్వం వహించిన రాజవిన్ పర్వై రాణియిన్ పక్కమ్‌లో కూడా ఆమె నటించింది.

 టెలివిజన్ 
మే 2016లో, ఆమె మలయాళం భాషలో టెలివిజన్ సిరీస్ ఆత్మసఖిలో ప్రధాన పాత్ర పోషించింది, ఇందులో ఆమె వృత్తిరీత్యా డాక్టర్ అయిన నందిత అనే బోల్డ్, మోడ్రన్ పాత్రను పోషించింది. తరువాత జూన్‌లో ఆమె రాజా రాణి ద్వారా తెలుగు టెలివిజన్‌లోకి ప్రవేశించింది, ఇందులో ఆమె అమాయక పాఠశాల ఉపాధ్యాయురాలిగా నటించింది. రెండు టీవీ సిరీస్‌ల నుండి ఆమెకు పాజిటివ్ రివ్యూలు వచ్చాయి.

 వ్యక్తిగత జీవితం 
అవంతిక 2017లో అనిల్ కుమార్ కైంత్‌ను వివాహం చేసుకుంది. ఈ దంపతులకు రుద్రౌంష్ కైంత్ అనే కుమారుడు ఉన్నాడు.

 ఫిల్మోగ్రఫీ 

 సినిమాలు 
సంవత్సరంసినిమాపాత్రభాషనోట్స్2012యక్షి – ఫెయిత్ఫుల్లీ యూవర్స్నాగయక్షిమలయాళం2013మిస్టర్ బీన్నీతామలయాళం2013నీలాకాశం పచ్చకడల్ చువన్న భూమిఫాతిమామలయాళం2013క్రొకడైల్ లవ్ స్టోరీనిత్యమలయాళం2014ఆలమరంమలర్కోడితమిళం2014ఉందిలే మంచి కాలం ముందు  ముందునాఉజ్వలతెలుగు20148:20రుచిమలయాళం2016ప్రీతియల్లి సహజకన్నడ2018రాజవిన్ పార్వై రాణియిన్ పక్కంఅవంతికతమిళం2019గారాఅకాస్మికకన్నడ

 టెలివిజన్ 
సంవత్సరంషో / సీరియల్పాత్రభాషఛానల్నోట్స్మూలాలు2015-2016శివకామిశివకామిమలయాళంసూర్య టి.వి2016–2018ఆత్మసఖిడా. నందిత / ఇందుమలయాళంమజావిల్ మనోరమదివ్య బిను స్థానంలో వచ్చింది2016రాజా రాణిశైలజతెలుగుమా టీవి2019-2020ప్రియాపెట్టవల్డాక్టర్ ఉమమలయాళంమజావిల్ మనోరమశ్రీలయ స్థానంలో వచ్చింది2021–2023తూవలస్పర్శంశ్రేయ నందిని ఐపిఎస్మలయాళంఏషియానెట్2021స్టార్ట్ మ్యూజిక్ సీజన్ 3మలయాళంఏషియానెట్పార్టిసిపెంట్2022ఏషియానెట్ సూపర్ ఛాలెంజ్మలయాళంఏషియానెట్పార్టిసిపెంట్2022మౌనరాగంశ్రేయమలయాళంఏషియానెట్అతిథి పాత్ర2022కామెడీ స్టార్స్ సీజన్ 3మలయాళంఏషియానెట్అతిథి పాత్ర2022స్టార్ట్ మ్యూజిక్ సీజన్ 4మలయాళంఏషియానెట్పార్టిసిపెంట్2022కూడిదేశ్రేయమలయాళంఏషియానెట్అతిథి పాత్ర2023-ప్రస్తుతంమణిముత్తుకావ్యమలయాళంమజావిల్ మనోరమ

 మూలాలు 
వర్గం:మలయాళ సినిమా నటీమణులు
వర్గం:తమిళ సినిమా నటీమణులు
వర్గం:మలయాళ టెలివిజన్‌ నటీమణులు
వర్గం:తెలుగు టెలివిజన్ నటీమణులు
వర్గం:తెలుగు సినిమా నటీమణులు
వర్గం:భారతీయ సినిమా నటీమణులు
వర్గం:కన్నడ సినిమా నటీమణులు
వర్గం:భారతీయ టెలివిజన్ నటీమణులు
వర్గం:యునైటెడ్ అరబ్ ఎమిరేట్స్‌లోని భారతీయ ప్రవాసులు